《渔村图》
明代·张宁

荒山野水通渔浦，浦山渔家隔芳屿。放棹晨炊北渚烟，联蓬夜芳西岩雨。

停罾晒网收鸬鹚，彷佛潇湘日暮时。不知何处乘桴伴，犹唱三洲估客词。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。